Folketing
2006-10-24

Venstres ordfører siger, at Venstre har en stolt tradition med hensyn til friskoler. Det har jeg også igennem mange år fulgt med interesse og set at Venstre har. Derfor undrer det mig også, hvad der så – når Venstre tidligere har bakket hundrede procent op om denne stolte tradition – får fru Britta Schall Holberg til at sige, at det, når kommunerne tager en beslutning om at lukke en skole, så ikke er rimeligt, at der alligevel opstår en friskole. Hvorfor er der forskel på friskolernes værdi, forstået på den måde, at en friskole, der opstår et sted, hvor en kommunal skole er lukket, skulle være ringere end andre typer friskoler? (Kort bemærkning).